Nekropola sa stećcima Dugo polje
<s>Nekropola Dugo polje na Blidinju, opština Jablanica (BiH), nalazi se na listi 30 srednjovjekovnih nekropola stećaka koje su 2016. godine proglašene Svjetskom baštinom UNESCO-a.</s><s>Na listi su 22 nekropole u Bosni i Hercegovini, po 3 u Srbiji i Crnoj Gori, a 2 u Hrvatskoj.</s><s>Nekropola je i nacionalni spomenik BiH.</s>

<s>Lokacija 
Blidinje je kraška visoravan između planina Čvrsnice i Vrana.</s>

<s>Opis  
Nekropola zauzima površinu od 90 x 36 m. Sastoji se od 150 stećaka.</s><s>Od toga 72 su ploče, 59 sanduci, 14 visoki sanduci, 4 sljemenjaka sa podnožjem i 1 sljemenjak bez podnožja.</s><s>Svi stećci su klesani od krečnjaka sa obližnjeg kamenoloma.</s>

<s>32 stećka su ukrašena.</s><s>Među njima je pet ploča, 22 sanduka i 5 sljemenjaka.</s><s>Kao ukrasni motiv najzastupljenije su rozete sa četiri, pet i više listova, same ili u kombinaciji sa polumjesecom (ukupno 34 primjerka).</s><s>Motiv krsta se pojavljuje 19 puta, u četiri slučaja stilizovan, a u jednom kao dvostruki krst.</s><s>Interesantna kombinacija motiva na jednom stećku (na karti stećak br.139) predstavlja jednu od osobenosti nekropole - dva kraka krsta se završavaju kao sidro, a dva kao trolisni ljiljani.</s><s>Polumjesec se pojavljuje 16 puta, najčešće u kombinaciji sa rozetom i redovno je plastičan.</s><s>Na tri mjesta pojavljuje se štit sa mačem, a na jednome usamljen mač.</s><s>Dva štita su ukrašena heraldičkim znacima – rozete ili dijagonalne pruge sa ljiljanima.</s><s>Vrlo rijedak motiv je krst koji ima uspravni duži krak, na gornjoj strani završen kružnicom.</s><s>Pojavljuje se i motiv srpa.</s><s>U figuralne predstave spada pet scena  lova, dvije  turnira, dva kola  (jedno žensko i jedno mješovito) i jedna scena od tri figure koje izlaze iz kule.</s><s>Turniri su pješački, sa buzdovanima i mačevima.</s><s>Žene se javljaju u paru na tri spomenika.</s><s>Na jednom mjestu su urezanim konturama prikazane tri žene zajedno, u dugim haljinama i bez ruku.</s><s>Na dva mjesta se pojavljuje po jedna žena sa psom i druga sama, sa visoko uzdignutim dugim rukama.</s><s>Srna sa podignutom glavom  i konj  prikazani su na dva stećka.</s><s>Jedanput se pojavljuje i usamljena ruka.</s>

<s>U najzanimljivije figuralne prikaze spada scena sa fantastičnom životinjom, najvjerovatnije predstavlja krilatog konja sa zmijom.</s><s>Tri figure sa rukama na prsima i pet muških figura sa visoko podignutim rukama, takođe su nejasnog, simboličnog značenja.</s><s>Nekropola sa stećcima Dugo polje danas je u relativno dobrom stanju.</s>

<s>Literatura 
 Šefik Bešlagić, Sarajevo: Veselin Masleša, 1971.</s><s>STEĆCI, KATALOŠKO-TOPOGRAFSKI PREGLED
 Šefik Bešlagić, Zagreb, 1959 Stećci na Blidinju</s>

<s>Reference</s>

<s>Jablanica
Svjetska baština u Bosni i Hercegovini
Nacionalni spomenici u Jablanici
Nekropole stećaka</s>

